NaiveNeuron/SloPal huggingface dataset:
Kotleba, Marek, poslanec NR SR (2022-03-17):
Ďakujem za slovo, pán podpredseda. Pán poslanec Svrček, ja si myslím, že je celkovo z dlhodobého hľadiska ten vývoj Matice slovenskej nie je vôbec ružový, pretože ak si vezmeme aj to, aké vydávali knižné tituly a aký, akú získavali podporu z Fondu na podporu umenia, kde v rokoch 2013 a 2016 to bolo 170-tisíc euro, tak od roku 2017 do 2020 to bolo už iba 22 500 euro a myslím si, že baviť sa o navýšení rozpočtu o 150-tisíc euro v tejto dobe je úplne minimálne číslo. To číslo by malo byť oveľa, oveľa väčšie, pretože ak tu máme na podporu zahraničných skupín kultúrnych, ako je Csemadok, kde sa navýšili prostriedky, tak nevidím dôvod, prečo by sa malo na takú, pre takúto národnú inštitúciu zdvihnúť iba o 150-tisíc euro, a potom nerozumiem aj poslancov, ktorí nechcú podporiť tento zákon a idú tu rozprávať o tom, že prečo Matica alebo teda štát nepodporuje nejaké iné denníky, ako SME alebo Denník N. Veď v minulosti, a nebolo to tak dávno, bolo to minulý rok, vláda a štát dal dotácie pre rôzne denníky, ako sú SME, ako sú Denníky N, milióny eur, čo sa týkalo propagácie opatrení covid, čiže niektorí páni poslanci v tom majú... zjavne asi trošku niekde uleteli, pretože tie milióny tam boli naliate zo štátu, a naozaj pre Maticu slovenskú by sme sa mali baviť o úplne iných číslach, aby sme podporili. Čiže my tento zákon podporíme, ale dúfam, že v druhom čítaní toto číslo navýšime, aby tá, aby to kultúrne povedomie bolo úplne niekde inde. Ďakujem.
Hrnčiar, Andrej, podpredseda NR SR (2017-10-10):
Pán poslanec Blanár.
Hudacký, Ján, poslanec NR SR (2014-02-04):
Ďakujem pekne, pán predseda. Chcem tak isto pripomenúť členom výboru pre hospodárske záležitosti, že dnes budeme mať zasadanie o 12.00 hod. v miestnosti č. 149. Ďakujem pekne.
Glváč, Martin, podpredseda NR SR (2018-12-06):
Pán poslanec Heger.
Laurenčík, Milan, podpredseda NR SR (2021-02-05):
Pán poslanec Marek Šefčík, nech sa páči.
Ďuriš Nicholsonová, Lucia, podpredsedníčka NR SR (2018-10-18):
Otváram rozpravu k tomuto bodu. Písomne som nedostala žiadnu prihlášku. Otváram teraz možnosť prihlásiť sa ústne. Končím možnosť prihlásiť sa do rozpravy. Vyhlasujem všeobecnú rozpravu k tomuto bodu za skončenú. Pán navrhovateľ, záverečné slovo? Nie. Pán spravodajca? Prerušujem rokovanie o tomto bode programu. Teraz nasleduje prvé čítanie o návrhu poslancov Národnej rady Slovenskej republiky Petra Antala, Eleméra Jakaba, Ladislava Balódiho a Tibora Bastrnáka na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov . Návrh zákona má tlač 1158 a návrh na jeho pridelenie na prerokovanie výborom je v rozhodnutí pod číslom 1211. Nech sa páči, poprosím pána poslanca Bastrnáka, aby predmetný návrh zákona uviedol.
Pellegrini, Peter, predseda NR SR (2015-06-15):
Prezentujme sa a hlasujme o návrhu uznesenia, ktoré predložil pán poslanec Šuca. (Hlasovanie.) Prítomných 125 poslancov, za hlasovalo 92, proti bolo 23, zdržalo sa 10 poslancov. (Potlesk.) Konštatujem, že Národná rada navrhované uznesenie schválila. Ďakujem veľmi pekne, pán spravodajca, a ďakujem vám všetkým za účasť. Vyhlasujem 52. schôdzu za skončenú a teším sa na stretnutie zajtra. (Rokovanie 52. schôdze NR SR sa skončilo o 19.05 hodine.)
Jaurová, Zora, poslankyňa NR SR (2024-01-17):
Milé kolegyne, kolegovia, ďakujem za vaše poznámky. Ja, ako som hovorila, vlastne áno, trocha mi tu chýba tá dôstojná legislatívna diskusia a argumentácia. Ale musím povedať, že po tých týždňoch začínam si celkom užívať túto zvláštnu debatu, ktorú tu tak máme v tej koalície, ono to troška, bohužiaľ, pripomína ten známy vtip, poznáte ten vtip, že: „Klop, klop. – Kto je tam? – Jehovisti. Prišli sa porozprávať. – A koľko vás je? – Dvaja. – Tak sa porozprávajte.“ To je, to asi tak koalície troška pristupuje k tejto debate takto, ale zase na druhej stane my sme sa tu už aj porozprávali a ja som sa vlastne aj všeličo dozvedela od kolegov, aj v tejto debate som sa už všeličo naučila, a síce asi ona nie je určená na celoživotné vzdelávanie, ale tak má to aspoň tento, tento prínos. Ja som si ale všimla, že zjavne táto zvláštna diskusia, ktorú tu máme už niekoľko týždňov, začína byť veľmi cool, lebo už chce prísť aj pani prezidentka, už chce prísť aj pán generálny prokurátor sem do parlamentu, lebo asi sa dopočuli, že to tu je celkom zaujímavé, takže ja by som možno odporučila aj koalícii, že je to fakt cool zapájať sa do tejto debaty, začína to byť moderné a in, tak možno by to mohli vyskúšať. Ďakujem pekne. (Potlesk.)
P. Paška, predseda NR SR: (2007-03-27):
Nech sa páči, pán poslanec Zala.
Jurinová, Erika, podpredsedníčka NR SR (2013-12-10):
Ďakujem, pán poslanec. Na vaše vystúpenie jedna faktická poznámka. Uzatváram možnosť prihlásiť sa. Nech sa páči, pán poslanec Štefanec.
Hrušovský, Pavol, predseda NR SR (2012-02-29):
Ďakujem za uvedenie návrhu, poprosím, zaujmite miesto pre navrhovateľov. Dávam slovo teraz predsedovi výboru pre hospodárstvo, výstavbu a dopravu poslancovi Janišovi, aby informoval Národnú radu o výsledku prerokovania návrhu vlády vo výbore.
Laurenčík, Milan, podpredseda NR SR (2022-06-23):
V rozprave teraz vystúpi pán poslanec Milan Mazurek. Nech sa páči.
Tomanová, Viera, poslankyňa NR SR (2011-09-09):
Ďakujem veľmi pekne. Dámy a páni, dovoľte mi poďakovať za vaše pripomienky. A veľmi úprimne v tejto chvíli ďakujem aj pánovi poslancovi Kaníkovi, najmä za jeho druhú časť. Nemám dôvod, aby som ja nepriznala, že treba vstupovať do zákona, ale pán exminister, pán poslanec Kaník, bolo by treba, aby ste aj vy priznali tie chyby, ktoré boli v roku 2004 urobené, či to je vypočítavanie posledného osobného mzdového bodu len z posledných desať rokov, ktorý poškodil mnohých, roky mnohých ľudí, ktorí posledné roky pred, pred dôchodkom prišli teraz o značnú časť svojej sumy, svojho dôchodku. Keď sme to potom rozšírili na dvadsať rokov, na súbeh príjmu a predčasného dôchodku, na ktorý som upozorňovala. A to je množstvo vecí, o ktorých by som mohla hovoriť, najmä o zúžení rozsahu sociálneho poistenia, ktorým dospel, ku ktorému dospel práve vami prijatý zákon č. 461 účinný od 1. 1. 2004. Kedysi Československá republika patrila medzi štáty, krajiny, ktoré mali najviac sociálnych rizík práve krytých v rámci zákona o sociálnom zabezpečení. Tie zákony sa menili v 25-, 19-ročných intervaloch a musím povedať, že aj stovka do roku 2004, keď bola prijatá v roku 1988, dospela k nejakým tridsiatim dvom zmenám, ale za veľmi, veľmi dlhé obdobie. Nie to, k čomu dospela štyri-šesť-jednotka za uplynulých sedem rokov. A tento návrh komplet mení vašu filozofiu, ku ktorej sa ja prikláňam, pretože ľudia, ktorí neplatili do systému, tak ako neplatil aj pán minister Mihál posledných pätnásť rokov, tak takíto ľudia by nemali poberať zo sociálneho systému v rámci solidarity podporu z poistného systému. Ďakujem za pozornosť.
Marcinková, Vladimíra, poslankyňa NR SR (2020-05-14):
Ďakujem pekne. Dobrý deň, kolegovia, kolegyne, ja by som chcela reagovať aj na moju predrečníčku z rozpravy a na to, ako reagovala pani komisárka na jej slová, keď povedala, že nás iniciatívne pozvala v rámci Výboru Národnej rady Slovenskej republiky pre ľudské práva a národnostné menšiny navštíviť jej úrad a pozrieť sa na jej činnosť. Žiaľ, nie je to pravdou. Ja som ako poslankyňa a predsedníčka výboru, podpredsedníčka výboru iniciovala poslanecký prieskum na úrade pani komisárky pre deti, do ktorého som ochotne pozvala, samozrejme, aj ďalších kolegov, ktorí sa prihlásili. A nejde z našej strany o žiadny rozmar, ale o dôvodné podozrenia, že váš úrad, pani komisárka, pri hájení najlepšieho záujmu dieťaťa nie je nezávislý. Ani na základe rozpravy vo výbore pre ľudské práva a národnostné menšiny, ani v sociálnom výbore som sa s argumentáciou pani komisárky neuspokojila a zostali vo mne pochybnosti o profesionálnom riadení tohto úradu, preto na poslaneckom prieskume trvám a absolvujeme ho v najbližších týždňoch. Za najváž..., najzávažnejšie pochybenia v činnosti Úradu komisárky pre deti výbor pre ľudské práva a národnostné menšiny upozornila svojím podnetom Nadácia Zastavme korupciu a naozaj ma znepokojili. Prvý z týchto podnetov hovoril o tom, že na nahrávke, ktorú má Nadácia Zastavme korupciu k dispozícii, komisárka nabáda matku dieťaťa, aby nerešpektovala rozhodnutie súdu a nevrátila maloletú otcovi, ktorému bola dočasne zverená. V tejto veci komisárka porušila zásadu nezávislosti a profesionality, keď tejto matke odporučila konkrétneho advokáta so slovami, že má kontakty na Ústavný súd aj na Európsky súd pre ľudské práva. Táto nahrávka bola nedávno aj zverejnená v relácii Cez čiaru. Druhým podnetom bolo, že komisárka odmietla nadácii odpovedať, či a na akú náplň práce zazmluvnila svojho švagra ako odborného poradcu komisárky. Nám to na výbore pani komisárka ozrejmila, že išlo o prácu, ktorej obsahom mala byť archivácia a registratúra. Po tretie pani komisárka tiež v minulosti v čase kauzy Čistý deň opakovane stretla odsúdeného Mariana Kočnera. To nepoprela. Po štvrté, posledné a nedávne pochybenie v súviselo s obmedzením pohybu osôb počas veľkonočných sviatkov v dôsledku pandémie COVID-19, kedy pani komisárka vo svojom pôvodne zverejnenom článku na internetovej stránke úradu 18. marca zovšeobecnila stanovisko Úradu verejného zdravotníctva v konkrétnej veci na všetky prípady premiestňovania detí medzi rodičmi v prípade striedavej starostlivosti. Neskôr pani komisárka svoje stanovisko zo stránky stiahla a vzniknuté nezrovnalosti a povinnosť rešpektovať rozhodnutie súdov v týchto veciach riešilo ministerstvo spravodlivosti a verejná ochrankyňa práv. Aj preto som v rámci uznesenia navrhla, aby sme toto naozaj závažne pochybenie v činnosti brali na ohľad, aby Národná rada Slovenskej republiky poverila Výbor pre ľudské práva a národnostné menšiny, aby sa týmito podnetmi naďalej veľmi vážne zaoberal a bral ich do úvahy. Ďakujem veľmi pekne.
V. Veteška, podpredseda NR SR: (2005-05-12):
B. Brestenská, poslankyňa: Viete, ja si myslím, že nie je to len v tom veku, ale ja by som dodala taký tretí dôvod, ktorý mne osobne stále prekáža, a neviem, je mi ľúto veľmi toho, že pán minister si mnohokrát neváži ľudí, ktorí, tiež svoje srdce dávajú do vzdelávania, a tých práve, spolupracovníka, k jedným patrím aj ja a dodnes, žiaľ, som nepočula od pána ministra, ani moji učitelia, s ktorými robíme, aj jeho učitelia, s ktorými robíme, že by poďakoval, že si váži prácu tých, ktorí robia aj navyše, a to je pre mňa tiež veľmi motív. Pána ministra som chcela tisíckrát poprosiť, na to školstvo, nemusí byť zapálený a vykrikovať, búchať do stola a byť emocionálny a podobne, ale musí naozaj dať najavo tým ľuďom, ktorých si váži a s ktorými chcel spolupracovať, aj keď sú iného politického trička, že sú jeho spojenci a ponúknutú ruku prijmú. Žiaľ, mne prekáža, že pán minister zatiaľ neocenil takýchto ľudí. Ďakujem.
Fecko, Martin, poslanec NR SR (2017-03-24):
Ďakujem pekne. Pán kolega, viackrát si spomenul, keď si citoval ten list od toho pána, že „nie je možné, že“, „nie je možné, že“, „nie je možné, že“. Áno, to je tá statočná spravodlivosť našich občanov, ktorí si myslia, že u nás to neni možné, aby sa takto správal niekto, čo, žiaľ, realita je niekde celkom iná, inde. A žiaľ, nie iba v tomto zákone o prístupe k informáciám, ale aj v ďalších zákonoch, ktoré tu máme, mnohokrát sa aj kalkuluje, že tí, ktorí sú povinní, si povedia, veď to už je stará osoba, nech nás dá na súd, súd sa bude ťahať nie mesiace, ale roky, niekedy aj desať rokov, on zomrie, dedičia nebudú vedieť, že sa, mal tu voči nám nejaké výhrady a skončíme. A toto je, ja hovorím, že to je hyenizmus, že prakticky ten človek, ktorý má to čisté presvedčenie, že to neni možné, sa nakoniec ničoho nedobije iba kvôli tomu, že niekto, ako mi častokrát hovoria, z vyššej moci nemôže zasiahnuť. Takže chcem veriť, že aj touto novelou zákona, ktorou sa teraz zaoberáme, sa tieto, by som povedal, nemožné veci odstránia a občan bude hovoriť, že áno, je to možné a môžeme sa na to pozrieť. Ďakujem pekne.
Figeľ, Ján, podpredseda NR SR (2014-09-18):
Ďakujem pekne. Poslednou rečníčkou v písomnej časti rozpravy je pani podpredsedníčka Erika Jurinová. Nech sa páči.
Hrnčiar, Andrej, podpredseda NR SR (2017-04-04):
Reakcia na faktické poznámky, pán poslanec Krajniak. Trojku, trojku.
Glváč, Martin, podpredseda NR SR (2017-12-01):
Ďakujem. S faktickými poznámkami osem, osem poslancov, ak je pani poslankyňa Cigániková posledná. Nech sa páči. Končím možnosť prihlásiť sa. Pán poslanec Baránik.
A. Belousovová, podpredsedníčka NR SR: (2007-05-15):
Pán poslanec Madej, chcete reagovať na faktické poznámky? Nech sa páči, máte slovo.
B. Bugár, podpredseda NR SR: (2004-03-11):
V rokovaní budeme pokračovať bodom návrh na voľbu členov Rady Slovenskej televízie a návrh na voľbu člena Dozornej komisie Slovenskej televízie (tlač 576). Návrh ste dostali ako tlač 576. Prosím teraz povereného člena výboru pre vzdelanie, vedu, šport a mládež, kultúru a médiá poslanca Tomáša Galbavého. Nech sa páči, pán poslanec, aby ste nám podali správu o výsledku prerokovania tohto návrhu vo výbore. Nech sa páči, máte slovo.
A. Belousovová, podpredsedníčka NR SR: (2008-11-05):
Teraz dávam slovo spoločnej spravodajkyni z ústavnoprávneho výboru pani poslankyni Jane Laššákovej, aby informovala Národnú radu Slovenskej republiky o výsledku rokovania výborov o tomto návrhu zákona a aby odôvodnila návrh a stanovisko gestorského výboru. Nech sa páči.
Jurinová, Erika, podpredsedníčka NR SR (2015-12-01):
Pán poslanec, na vaše vystúpenie nie sú faktické poznámky. Teraz dávam možnosť prihlásiť sa do rozpravy ústne. Nikto sa neprihlásil do rozpravy ústne. Končím možnosť prihlásiť sa do rozpravy ústne. Vyhlasujem všeobecnú rozpravu za skončenú. Pán navrhovateľ, chcete zaujať stanovisko? (Reakcia navrhovateľa.) Pán spravodajca? (Reakcia spravodajcu.) Rovnako nie. Prerušujem rokovanie o tomto bode programu. Vážené panie poslankyne, páni poslanci, pristúpime k rokovaniu o dvoch návrhoch vlády na skrátené legislatívne konanie, ku ktorým bude zlúčená rozprava. Pri ich prerokúvaní budeme postupovať tak, že najskôr vystúpi navrhovateľ k obidvom návrhom a po ňom vystúpia určení spravodajcovia z ústavnoprávneho výboru. Z nich prvým návrhom je návrh vlády na skrátené legislatívne konanie o vládnom návrhu ústavného zákona, ktorým sa mení Ústava Slovenskej republiky č. 460/1992 Zb. v znení neskorších predpisov . Návrh vlády má tlač 1857. Druhým návrhom je potom návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony . Tento návrh vlády má tlač 1859. Nech sa páči, pán minister spravodlivosti Tomáš Borec, odôvodní obidva tieto vládne návrhy. Nech sa páči.
Nemec, Richard, poslanec NR SR (2021-10-19):
Ďakujem za slovo, pán predsedajúci. Pán Kočiš, ja by som trošku to nebral na ľahkú váhu, ja si nemyslím, že ťažkoodenci by, kde neni takýto problematický zápas, mali stáť a odstrašiť tie deti a tých rodičov. Takže ja si myslím, že keď boli stiahnutí v útrobách a čakali na tento, na tento pokyn, takže myslím si, že to bolo, to bolo správne, že zasahovali, či už neskoro či skoro, to už, to už je, samozrejme, na polemiku. Máte v určitých smeroch pravdu, že utrpel, utrpel šport a futbal. Takže v tomto, v tomto je to také, že tam treba naozaj vyvodiť dôsledky či na strane polície alebo na strane usporiadateľov. To, že mali na štadióne svetlice, za to nemôžu, za to nemôže polícia, za to môže usporiadateľ. A ruku na srdce, tá bezpečnostná služba na štadiónoch, keď nemá doma službu, nechodí s tými ´ultras´ na tie vonkajšie zápasy a myslím si, že tam treba si trošku ten problém pomenovať naozaj, lebo myslím si, že tie pravidlá, aj keď som sa pýtal na to, aké všetky tie usmernenia má usporiadateľ, tak je to jedna veľká kniha. Takže v tomto si myslím, že došlo naozaj k zlyhaniu a treba s tým robiť a pomenovať, pomenovať všetky tie problémy, ktoré tam máme. Ďakujem.
Danko, Andrej, podpredseda NR SR (2024-01-19):
Na vystúpenie pána poslanca 17 faktických. Prvý poslanec Szalay.
Kaník, Ľudovít, poslanec NR SR (2014-11-10):
V prvom rade by som chcel poďakovať pánovi Frešovi za veľmi dobré vystúpenie. Celá táto schôdza naozaj má zmysel, ukázala, že má zmysel, lebo SMER vládne tak, že keď nie je pod tlakom, keď sa neukáže verejnosti, ako vlastne v skutočnosti vládne, tak nás vedie úplne do slepej uličky. A táto schôdza má význam preto, lebo verejnosti sa otvárajú oči a z toho má SMER a predovšetkým premiér Robert Fico najväčší strach, že sa ukáže, aká je pravda. Pretože on ju zatiaľ veľmi zdatne, úspešne zakrýval sľubmi o všetkom možnom, ktoré sa neplnia, ale plnia sa objednávky a zadania niekoľkých jednotlivcom, ktorí z toho nesmierne dobre profitujú, a preto je to veľmi dobré. Myslím si, že ukázala ešte jedno, že tých dôkazov a súvislostí na politické vyvodenie zodpovednosti je nie že dosť, sú to tony, že dalo by sa do zásoby si ešte nechať. Myslím si, keďže vieme, že schôdza o odvolaní pána Pavla Freša nebude, lebo neschválite program, Pavla Pašku, pardon (zasmiatie sa rečníka), o odvolaní Pavla Pašku nebude... (Prerušenie vystúpenia predsedajúcou.)
Blanár, Juraj, podpredseda NR SR (2020-12-17):
Pán poslanec Mizík.
A. Slafkovský, poslanec: (2002-04-03):
J. Migaš, predseda NR SR: Pán poslanec Bajan, nech sa páči. V. Bajan, poslanec: Ďakujem pekne, pán predseda. Zo štyroch pozmeňujúcich návrhov po dohode sťahujem bod pod poradovým číslom 2, pretože je duplicitne v zákone. Takže o jednotke, trojke, štvorke odporúčaním hlasovať spoločne, súhlas. J. Migaš, predseda NR SR: Panie poslankyne, páni poslanci, pán poslanec Bajan stiahol zo svojho návrhu bod č. 2, 1, 3 a 4, aby sme hlasovali o týchto bodoch spoločne. Prezentujme sa a hlasujme. Hlasujeme o bodoch 1, 3, 4 pozmeňujúceho návrhu pána poslanca Bajana. (Hlasovanie.) Prítomných je 114 poslancov, za 95, proti 1, zdržalo sa 15, nehlasovali 3. Konštatujem, že tieto pozmeňujúce návrhy pána poslanca Bajana sme schválili. Pán poslanec, to sú všetky návrhy?
Bugár, Béla, podpredseda NR SR (2019-10-23):
Nech sa páči, pán poslanec Fecko, môžte sa vyjadriť.
Petrák, Ľubomír, poslanec NR SR (2015-11-19):
Pán kolega Vörös, ono, ak uvádzate čísla, je dobré vedieť, aká je ich štruktúra. Ak dochádza k poklesu rozpočtu kapitoly školstva, tak dochádza preto, že v roku 2016 oproti roku 2015 bude menšie čerpanie z druhého programovacieho obdobia z eurofondov o 282 mil. euro. Toto je tá podstata. Ak hovoríte o tom, že tejto vláde nezáleží na školstve, tak musím vás poopraviť, záleží, aj preto je podiel štátu, teda to znamená peňazí, ktoré venuje štát zo svojich vlastných príjmov, o 45,8 mil. väčší, ako v minulom kalendárnom roku. Ak sa spýtate, ako budeme odpovedať učiteľom, ktorí vyslovili dnes nespokojnosť, aj s ohľadom na ich platové požiadavky, tak vám musím povedať, že záväzky, ktoré sme dali, budú takmer naplnené. V roku 2015, pravdepodobne ku koncu roku bude priemerný plat učiteľa v školstve 1,15-násobok priemernej mzdy v národnom hospodárstve a po valorizácii a zvýšení o 4 % v celom okruhu verejnej správy sa dostaneme takmer na 1,2-násobok priemernej mzdy a odhadujeme, že priemerný plat učiteľa, kde sa zatiaľ líšia sumy, ale tá najnižšia hovorí, že minimálny priemerný plat alebo najnižší priemerný plat učiteľa bude v roku 2016 zhruba na úrovni 1 050 euro. Takže toto sú naše odpovede a myslím, že sú úplne korektné a vidieť, že nám na školstve záleží... (Prerušenie vystúpenia časomerom.)
Hort, Milan, podpredseda NR SR (2011-05-18):
Ďalej s faktickou poznámkou ako posledný je prihlásený pán poslanec Július Brocka, nech sa páči.
Glváč Martin, podpredseda NR SR (2016-04-28):
Pán podpredseda vytiahol svoju a...
Kollár, Boris, predseda NR SR (2020-04-24):
Ďakujem. V mene troch poslaneckých klubov zvolávam poslanecké grémium ihneď. Vyhlasujem prestávku 10-15 minút. Pätnásť minút. (Prestávka.) (Po prestávke.)
V. Veteška, podpredseda NR SR: (2003-04-09):
Pokračujte, prosím. I. Béreš, poslanec: Ja by som vás pekne poprosil, pán kolega, keby ste ma zo slušnosti nechali dohovoriť. Isteže máte v strane inú disciplínu, ale džentlmen agreement hovorí, nechajte ma dohovoriť a potom sa vyjadrite. Ďakujem, už tieto nezmysly komentovať nebudem. Ďakujem.
Laššáková, Jana, podpredsedníčka NR SR (2014-01-30):
Pani poslankyňa Žitňanská, nech sa páči.
Laššáková, Jana, podpredsedníčka NR SR (2014-11-09):
Nech sa páči, pani poslankyňa Pfundtner.
Kiššová, Jana, poslankyňa NR SR (2014-11-09):
Ďakujem pekne za slovo. Pán minister, vy ste vo svojom vystúpení hovorili o verejných financiách a o opatreniach, ktoré podnikáte s cieľom konsolidovať verejné financie. Vy ste hovorili o rôznych opatreniach, o svetovej kríze, hovorili ste o registračných pokladniciach, o daňovom zaťažení, o opatreniach, ktoré by verejné financie mali konsolidovať, ale my tu dnes kvôli tomuto nesedíme. My tu nesedíme kvôli tomu, aby sme kritizovali opatrenia, ktoré vy s cieľom konsolidovať verejné financie podnikáte. Napriek tomu, že s niektorými z nich nesúhlasíme, napriek tomu, že by sme sa vedeli rozprávať o tom, že máme na to rôzny názor, že napríklad zákon o daniach, ktorý teraz na ostatnej schôdzi prešiel, my by sme to zrejme robili inak, že možno by sme nezavádzali prvky retroaktivity do niektorých opatrení, ale toto určite nie je to, kvôli čomu odvolávame alebo teda snažíme sa odvolať pána premiéra Fica, to, o čom tu my dnes hovoríme, hovoríme o tom, že systémová korupcia, naše verejné financie neúnosne zaťažuje. My tu hovoríme o tomto a to, že súčasná vláda na čele s pánom premiérom túto systémovú korupciu svojím nekonaním a dokonca aj priamym konaním podporuje. O tomto tu hovoríme a o tomto ste vy nepovedali jedno jediné slovo. Ďakujem.
P. Paška, predseda NR SR: (2008-10-23):
(Hlasovanie.) 134 prítomných, 82 za, 8 proti, 44 sa zdržalo. Návrh sme pridelili výborom a určili lehoty. Pán poslanec Jozef Mikuš bude teraz uvádzať hlasovanie v prvom čítaní o návrhu poslancov Národnej rady Júliusa Brocku, Moniky Gibalovej a Jozefa Šimka na zmenu zákona č. 595, je to tlač 784. (Návrh poslancov Národnej rady Slovenskej republiky Júliusa Brocku, Moniky Gibalovej a Jozefa Šimka na vydanie zákona, ktorým sa mení a dopĺňa zákon č. 595/2003 Z. z. o dani z príjmov a o zmene a doplnení niektorých zákonov v znení neskorších predpisov.)
M. Hort, podpredseda NR SR: (2007-12-05):
Slovo má pán poslanec Lipšic, nech sa páči.
Brocka, Július, poslanec NR SR (2015-01-30):
Pán kolega, tu mi šepká môj sused, že zorientovaný, ale sa mi zdá, že taká tretia cesta. A on to vystihol, naozaj, môj kolega Kvasnička to vystihol. Pán kolega Kollár, vy na záver svojho vystúpenia nabádate k rozvážnosti a k trpezlivosti, aby sme nerobili závery o II. pilieri po desiatich rokoch, a na začiatok svojho vystúpenia poviete, že áno, súhlasím, sú tam ľudia, ktorý tam nikdy nemali byť. Prosím vás, že mali nulu vymeriavací základ, že nulu si našetrili. Prosím vás, veď dôchodok je záležitosť celoživotnej aktivity aj v I. pilieri, kto je tam 40 rokov, keď mu vyrátajú dôchodok, tak mohol byť 20 rokov nezamestnaný, to znamená, mal dvadsať rokov, čo povieme, nikdy tam nemal byť? Veď dôchodok sa ráta z celého života. Ale čo je vrchol, vy ste povedali, súhlasím s otváraním tohto piliera. Veď úplne zmätočné závery, pán kolega, ste urobili. Veď toto otvorenie II. piliera nijako nerieši problém ľudí, ktorí majú nižší dôchodok, tí z II. piliera, čo si ho teraz požiadali, ako v súčte s prvým. To znamená, oni vôbec neriešia problém tých, čo akože keď sú v II. pilieri, že si nenašetrili. Oni robia len to, čo ste dobre vysvetlili, že Kažimír, minister financií, nebude musieť tak dotovať I. pilier, to znamená, majú prachy na predvolebnú kampaň. Na sociálne balíčky, to je pravda o otváraní, o teraz otváraní II. piliera. Mne je len ľúto, že vaše inak kvalifikované vystúpenie orientovaného človeka ekonóma, že ste zakončili, nie zakončili, ale že malo závery, ktoré sú úplne chybné.
Zemanová, Anna, poslankyňa NR SR (2021-03-16):
Vážený pán predseda Národnej rady, podľa § 95 zákona Národnej rady Slovenskej republiky č. 350/1996 o rokovacom poriadku Národnej rady Slovenskej republiky v znení neskorších predpisov týmto so súhlasom spolupredkladateľa Radovana Kazdu beriem späť návrh na vydanie zákona, na vydanie zákona, ktorým sa mení a dopĺňa zákon č. 541/2004 Z. z. o mierovom využívaní jadrovej energie (tzv. atómový zákon) a o zmene a doplnení niektorých zákonov v znení neskorších predpisov (tlač 458).
Blanár, Juraj, podpredseda NR SR (2021-02-04):
Ďakujem pekne. Pán poslanec, z toho, čo v podstate nám predložil minister práce a sociálnych vecí v tomto zákone, v tejto novele Zákonníka práce, tak sa dá súhlasiť v podstate s tou časťou týkajúcou sa práce z domu. Je to niečo, čo je v súčasnosti naozaj veľmi dôležitý fenomén. Avšak ostatné veci sú jednoznačne proti ľuďom. To sa musí pomenovať pravými slovami. Gastrolístky v dnešnej dobe riešiť a takým spôsobom, ako to robí pán minister, na základe kilečka iného koaličného partnera, sú práve krokom späť. Práve v dobe, kedy iné samosprávy, ale aj štáty sa snažia nejakým spôsobom pomáhať gastropriemyslu, pretože ten dostáva dnes najväčšie rany v súvislosti s koronakrízou. Poukážky sa vydávajú na to, aby sa podporovali gastrozariadenia. Tu ide práve krok späť. A to ešte, ja podotýkam, ako ste to správne povedali, aj v rozpore s asociáciou zamestnávateľských zväzov a rovnako s najväčšou konfederáciou odborov. Čo to tu je? V tomto čase bez dobrého dialógu, sociálneho dialógu prísť so zmenou Zákonníka práce je hazard, ktorý sa nedá inak pomenovať, že to je nezodpovednosť najväčšieho zrna. A ak to chcete takto schváliť, vážené panie poslankyne, páni poslanci za koalíciu, tak vy beriete plnú zodpovednosť za to, čo sa tu bude diať, keď tá kríza z koronakrízy bude naberať na obrátkach z pohľadu prepúšťania ľudí. Ďakujem.
Z. Kramplová, poslankyňa: (2010-03-09):
Ale pokiaľ ide o rozpočet ministerstva zahraničných vecí, ak by bol lepšie naštartovaný obchod a ak by sme ho už v období pred krízou mali podstatne viac deverzifikovaný a podstatne lepšie pracovali naši diplomati v zahraničí, tak som presvedčená, že nemuselo byť to zníženie o 18 %. Možno by sme sa mohli vyhnúť tým dôsledkom hospodárskej krízy, ktoré na Slovensko padli. Pokiaľ ide o ministerstvo hospodárstva a ministerstvo zahraničných vecí, model, v rôznych štátoch je to rôzne riešené. Preto je dôležité vybrať si to, čo Slovenskej republike vyhovuje, a to, čo prinesie úspech pre Slovenskú republiku. Som si vedomá, že netreba hľadať žiadne nové modely, lebo tých modelov vo svete je už pomerne veľa. A zase je to o tom, že treba si sadnúť a diskutovať, diskutovať nie na politickej úrovni, ale bez toho politického trička, ale diskutovať o spôsoboch, o modeloch, ktoré sa tu postavia na dlhé roky, pretože nie je možné o takomto modeli hovoriť, ktorý tu bude na rok, na dva roky, ale možno na päť, na desať, na dvadsať rokov. A vtedy to bude mať ten efekt. Ale zdôrazňujem, musí to byť bez politiky, musí to byť so zámerom zefektívniť zahraničnú službu a zefektívniť aj tú komerčnú diplomaciu. Ďakujem, pani poslankyňa.
Zmajkovičová, Renáta, podpredsedníčka NR SR (2013-11-28):
Pán poslanec Petrák.
Doležal, Andrej, minister dopravy a výstavby SR (2021-09-16):
Ďakujem pekne, pán predsedajúci. Vážené panie poslankyne, páni poslanci, dnes už poslednýkrát, sľubujem, dovoľte mi, aby som uviedol vládny návrh zákona, ktorým sa mení a dopĺňa zákon č. 338 o vnútrozemskej plavbe a o zmene a doplnení niektorých zákonov v znení neskorších predpisov a ktorým sa menia niektoré zákony. Predkladaným návrhom zákona sa transponuje smernica Európskeho parlamentu a Rady č. 2397/2017 o uznávaní odborných kvalifikácií v oblasti vnútrozemskej plavby a delegovaná smernica Európskej únie č. 12/2020 v časti týkajúcej sa noriem pre schvaľovanie stimulátorov používaných pri praktickej skúške na posudzovanie odbornej spôsobilosti lodného kapitána Európskej únie. Návrhom zákona sa ďalej harmonizuje vydávanie preukazov odbornej spôsobilosti, služobných lodníckych knižiek, lodných denníkov, vykonáva sa delegované nariadenie Komisie o európskej databáze trupov lodí a delegované nariadenie Komisie týkajúce sa noriem pre elektronické evidencie dokladov vydávané Dopravným úradom. Navrhovanými úpravami dôjde k uľahčeniu mobility pracovnej sily, k zaisteniu bezpečnosti plavby, k zabezpečeniu ochrany ľudského života a životného prostredia. Pre tieto aspekty je nevyhnutné zosúladiť podmienky odbornej spôsobilosti pre všetkých členov posádky a vrátane osôb zasahujúcich v núdzových situáciách na palube osobných lodí a osôb poverených dopĺňaním paliva do plavidiel používajúcich skvapalnený zemný plyn ako palivo v rámci celej Európskej únie a zároveň zlepšiť zručnosti a zamestnanosť, zamestnateľnosť mladých ľudí v tomto odvetví. Návrh zákona je v súlade s ústavou, inými zákonmi Slovenskej republiky, s právom Európskej únie, s medzinárodnými zmluvami a inými medzinárodnými dokumentami, ktorými je Slovenská republika viazaná. Návrh zákona bol dňa 9. septembra 2021 prerokovaný v Ústavnoprávnom výbore Národnej rady a dňa 14. septembra vo Výbore Národnej rady pre hospodárske záležitosti, ktoré odporučili Národnej rade Slovenskej republiky návrh zákona schváliť so zmenami a doplnkami uvedenými v prílohe uznesenia. Zároveň si vás dovoľujem požiadať o podporu pri prerokovávaní predloženého vládneho návrhu zákona a o jeho schválenie v druhom čítaní. Ďakujem za pozornosť.
Fico, Robert, poslanec NR SR (2022-11-10):
O piatej hlasujeme?
Herák, Ján, poslanec NR SR (2020-09-16):
Vážený pán predsedajúci, vážený pán minister, vážené panie poslankyne, vážení páni poslanci, predseda Národnej rady Slovenskej republiky rozhodnutím č. 232 z 10. septembra 2020 pridelil návrh vlády na skrátené legislatívne konanie o vládnom návrhu zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov (tlač 237), na prerokovanie Výboru Národnej rady pre sociálne veci do začiatku rokovania schôdze Národnej rady Slovenskej republiky o tomto návrhu s tým, že o výsledku prerokovania uvedeného návrhu vlády bude informovať Národnú radu Slovenskej republiky. Výbor pre sociálne veci predložený návrh vlády na skrátené legislatívne konanie prerokoval na svojej 19. schôdzi a uznesením č. 44 z 11. septembra 2020 odporúča Národnej rade Slovenskej republiky schváliť návrh vlády na skrátené legislatívne konanie o predmetnom vládnom návrhu zákona s tým, že prvé, druhé a tretie čítanie sa uskutoční na 12. schôdzi Národnej rady Slovenskej republiky. Pán predsedajúci, skončil som, otvorte, prosím, rozpravu.
Blaha, Ľuboš, podpredseda NR SR (2024-01-25):
Pani poslankyňa Dana Kleinert.
Saloň, Marián, poslanec NR SR (2012-04-04):
Sľubujem. (Potlesk.)
Kollár, Jozef, poslanec NR SR (2014-12-09):
Ďakujem pekne za slovo. Pán podpredseda Číž, vy ste tu povedali takú tézu, že prerokovaný zákon je v princípe nie až tak dôležitý, že podľa vás úplne esenciálny je práve ten zákon o preukazovaní pôvodu majetku. Ak sa dobre pamätám, to bola obrovská politická téma vášho predsedu Roberta Fica. A chcem len podotknúť, že ten zákon je úplne jalový nielen kvôli tomu, čo povedal môj predrečník, je jalový aj preto, a to dokazujú štatistiky, ak ma pamäť neklame, v zmysle tohto zákona má problém jeden jediný občan Slovenskej republiky. Ak sa dobre pamätám, v zmysle tohto zákona je zatiaľ riešený jeden jediný prípad. Teda odpoveď na otázku, je to jalový zákon alebo nie, je myslím úplne jednoznačná. Áno, je to jalový zákon. Druhá poznámka. Ja si myslím, že úspešné riešenie by bolo také, nielen to, čo hovoril predrečník kolega Lipšic o tých neobvyklých operáciách, ale úplne by postačovalo, keby sme prijali zákon, ktorý by, alebo urobiť teda zmenu zákona o preukazovaní pôvodu majetku, ktorý by porovnával daňové priznania dotknutej osoby. Povedzme vy, pán podpredseda Číž, vaše daňové priznania za desať rokov a tie musia predsa úplne jasne korešpondovať s vaším prírastkom majetku za desať rokov. Buď korešpondujú, alebo nie. No a v tomto okamihu by mali problémy množstvo, množstvo ľudí na Slovensku, nielen verejní činitelia. A to sme si asi, že všetci toho vedomí, len treba mať odvahu, politickú odvahu, tú Pandorinu skrinku konečne raz otvoriť. A čo úplne nechápem na záver, tá vaša záverečná glosa, že nemôžeme prijímať zákony, ktoré by sa týkali tohto funkčného obdobia, lebo chudáci poslanci, keď kandidovali na poslancov, nevedeli, v akom legislatívnom prostredí budú vykonávať mandát. No to, hádam, nemyslíte vážne. To znamená, že kto kandidoval na poslanca, tak nevedel, že nemá kradnúť?
Matovič, Igor, poslanec NR SR (2011-12-13):
Pán poslanec Raši, ako doslova ma fascinuje spolupatričnosť poslancov SMER-u so svojím predsedom poslaneckého klubu. Myslím si, že len, alebo aj vrabci na ulici vedia, že váš predseda poslaneckého klubu robí a robil aj za vašej vlády veľmi slušné kšefty v zdravotníctve. Chápem v tej súvislosti, že ide mu o zastavenie transformácie nemocníc, lebo so súkromníkom veľmi ťažko, alebo súkromníka veľmi ťažko by prinútil k tomu, aby práve od jeho firmy alebo od jeho firiem si súkromník nakupoval nejaké predražené prístroje. V tejto eufórii a snahe dosiahnuť, aby naďalej pán predseda poslaneckého klubu Paška mohol vykonávať svoje biznisy v štátnom zdravotníctve, zabúdate na to, že transformácia nemocníc je v tomto volebnom období zastavená a naďalej verklíkujete zastaviť, zastaviť, zastaviť niečo, čo zastavené už je.
Suja, Miroslav, poslanec NR SR (2022-12-21):
Ďakujem za slovo, pán podpredseda. Ono tento pozmeňujúci návrh podporíme. Si myslím, že je veľmi správne, že s nim ste prišli a za to ti ďakujem a pri čiernom pálení, ako sa hovorí, že môže dôjsť k riziku, že môže dôjsť k ohrozeniu zdravia. To môže vždy a ja si myslím, že na čierno sa pálilo a bude sa aj naďalej. Je jedno, či tento zákon dáme alebo nie, bude to stále. Ale áno, podporíme tento pozmeňovák. Som rád, že ste s tým prišli.
E. Kukan, poslanec: (2007-06-22):
Vstup Slovenskej republiky do Európskej únie je nesporne najdôležitejším dátumom novodobej histórie nezávislej Slovenskej republiky. Na tom by sme sa hádam mohli dohodnúť naprieč celým politickým spektrom. Zdôrazňujem to aj preto, že počas prístupových rokovaní o členstve v Únii tento parlament zohral pozitívnu úlohu a boli prípady, keď aj vtedajšie opozičné strany hlasovali proeurópsky. My si to pamätáme a vážime si toho. Nechápem, prečo teraz prichádzate s návrhom zmeniť ten návrh zákona, ktorý navrhla pani poslankyňa Rosová. Slovensko vstúpilo do Európskej únie 1. mája a snažíte sa tvrdiť, že  9. máj je dôležitejší. 9. máj, áno, to je Deň Európy, keď otcovia Európy naozaj sa rozhodli, že vybudujú spoločnú Európu niekedy v budúcnosti. My hovoríme o Slovensku. Do dejín alebo do učebníc Slovenska vojde to, že 1. mája vstúpila Slovenská republika do Európskej únie a rozhodne to stojí zato, aby to bolo poznamenané ako pamätný deň. Kolegovia z koalície, nemôžem si pomôcť, ale vy naozaj veľmi dôrazne chcete presadzovať to, že tejto opozícii v tomto parlamente neprejde návrh nijakého zákona, neprejde nijaký pozmeňujúci návrh. Kŕčovitosť, umelosť, pseudofalošnosť vašich argumentov, len aby ste toto dosiahli, nehnevajte sa, je smiešna a ja sa naozaj čudujem, že sa až tak prepožičiavate k takýmto praktikám. (Potlesk.)
Gašpar, Tibor, poslanec NR SR (2024-02-08):
Ďalej hlasujeme o bode 77 pozmeňujúceho návrhu poslanca Galka.
Laurenčík, Milan, podpredseda NR SR (2021-06-24):
Na faktické poznámky bude reagovať pán poslanec Štefan Kuffa.
Blanár Juraj, podpredseda NR SR (2022-03-15):
Poprosím, pokoj, pán poslanec Suja. Aj, pán minister, nediskutujte s pánom poslancom, keď nemáte slovo, pán minister.
Hrnčiar, Andrej, podpredseda NR SR (2019-02-08):
Pán poslanec Dostál.
Žiga, Peter, podpredseda NR SR (2024-10-02):
Pán poslanec Dubovický.
Jurinová, Erika, podpredsedníčka NR SR (2012-10-17):
Pani poslankyňa Gabániová.
Přidal, Alojz, poslanec NR SR (2014-10-30):
Pani kolegyňa Kiššová, ja som ani nečakal, že vy tento návrh zákona podporíte, ale moje presvedčenie je jednoducho také, že by nešlo o žiadne škody, že väčší nápor na nákup a s tým ste súhlasili aj vy, by bol v piatok, v sobotu. Nebolo by otvorených v piatok, v sobotu osem pokladní, ale dvanásť, trinásť pokladní a neprišli by sme o žiadne pracovné miesta, lebo už ten spomínaný pán riaditeľ hovoril o Danke a Janke, Sonke, Majke, ktoré tam robia len brigádnicky. Ja mám informáciu od odborárov, že v týchto obchodných reťazcoch je málo pracovníkov zamestnaných. A oni najímajú cez agentúry pracovné práve týchto brigádnikov a študentov a častokrát ich používajú ako bič na zamestnancov, zamestnankyne s trvalým pracovným pomerom. Ďakujem.
Bugár, Béla, podpredseda NR SR (2018-06-21):
Pani poslankyňa Dubačová.
Blanár, Juraj, podpredseda NR SR (2023-03-30):
Pán poslanec, čakal som, kedy sa nadýchnete, ale nedarilo sa mi (povedané so smiechom), lebo sa naplnila 19.00 hod., a neviem, koľko ešte máte vo svojom vystúpení
P. Farkas, poslanec: (2001-12-13):
J. Migaš, predseda NR SR: Čiže hlasujeme o pozmeňujúcom návrhu pána poslanca Langoša. Máte to v materiáli ako bod číslo 5. (Hlasovanie.) Prítomných je 128 poslancov, za 43, proti 34, zdržalo sa 46, nehlasovalo 5. Tento návrh sme neschválili. Ďalší.
Bugár, Béla, podpredseda NR SR (2011-10-19):
Ďakujem, pán podpredseda. Dávam teraz slovo spoločnému spravodajcovi z výboru pre financie a rozpočet poslancovi Tiborovi Tóthovi, aby informoval Národnú radu o výsledku prerokovania tohto návrhu vo výboroch. Nech sa páči.
Blanár, Juraj, podpredseda NR SR (2021-09-17):
Posledný s faktickou poznámkou na vystúpenie pána Čekovského, pán poslanec Ján Mičovský.
Zmajkovičová, Renáta, podpredsedníčka NR SR (2014-10-28):
Ja len minútku budem ešte hovoriť. Všetci vieme, čo je zlé. A keď to máme urobiť, tak všetci povieme, ako sa to nedá. A to je vlastne veľakrát ten problém u nás na Slovensku. A ja verím, kolegyne, kolegovia, že ochrana zdravia našich detí a mládeže je pre nás dôležitá. Ja som presvedčená, že tento návrh zákona dostane podporu napriek tlaku všetkých tých, ktorí vám hovoria, ako to nie je dobré. Ale nedovoľme si zničiť zdravie našich detí, ale hlavne nedovoľme v školskom prostredí, aby naše deti mali zlé stravovacie návyky. Ďakujem vám veľmi pekne.
Figeľ, Ján, podpredseda NR SR (2013-09-06):
Pán minister, zapíšte si poznámky, potom to prečítate.
Laššáková, Jana, podpredsedníčka NR SR (2015-09-18):
Pán poslanec Jasaň, nech sa páči.
Paška, Jaroslav, poslanec NR SR (2019-02-18):
Ďakujem za slovo, pán predsedajúci. Pani poslankyňa Gaborčáková, ja sa zhodujem s vami v tom, že naozaj to obdobie hospodárskeho rastu bolo potrebné využiť aj je potrebné využiť na to, aby sme viac investovali do vedy, do technicky, do vzdelania a podobne. Ale viete, keď hovoríte o tých 80 mil., ktoré nám, sme museli vrátiť Európskej únii, tak to je prakticky problém pána ministra, ktorý bol pred..., v roku 2014/2015 ministrom. A vy chcete od vlády kvôli tochtom, tomuto problému súčasnú pani ministerku. Takže tu nesedí niečo. Samozrejme, že bolo treba vtedy viac urobiť preto, aby investície do vedy sa efektívne využili. Ale to, že nebola pripravená v tom čase vláda s realizovaním týchto investícií a že dnes sme v stave, keď o tie peniaze prichádzame, to je naozaj, povedal by som, maslo na hlave jedného z predchodcov pani ministerky. A naozaj nie je z toho dôvodu dobré odvolávať súčasnú pani ministerku, najmä keď ona reformuje, robí opatrenia na to, aby finančné prostriedky, ktoré môžu na vedu použiť, aby ich bolo jednak viacej, aby sa efektívnejšie využívali. A je možné, že nesúhlasíte s jej, s tým, ako rozdelili hodnotiteľa, tí hodnotitelia tieto finančné prostriedky. Len, prosím vás, ministerka do systému rozhodovania nemôže zasahovať, ona musí akceptovať závery hodnotiteľov a podľa toho rozdeľuje finančné prostriedky tak, ako jej to predložili. Takže ak chceme akceptovať systém, ktorý je nastavený a ktorý bol považovaný za správny aj ich hodnotiteľmi, alebo teda partnermi z Európskej únie, tak snáď by sme mohli sa správať troška tolerantnejšie. A ak vidíme a zistíme nejaké nedostatky, tak hovoriť o tých nedostatkoch a tie nejakým spôsobom riešiť a eliminovať. Ďakujem za pozornosť.
Hrnčiar, Andrej, podpredseda NR SR (2018-12-06):
Dávam slovo spoločnému spravodajcovi z ústavnoprávneho výboru poslancovi Martinovi Nemkymu, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
P. Hrušovský, predseda NR SR: (2003-07-04):
(Hlasovanie.) 126 prítomných, 81 za návrh, 36 proti, 8 sa zdržalo, 1 nehlasoval. Návrh zákona sme schválili do druhého čítania. Prosím ďalšie návrhy.
Laššáková, Jana, podpredsedníčka NR SR (2015-11-26):
Ďakujem pekne, pán navrhovateľ. Pán spravodajca? Chce zaujať stanovisko. Nech sa páči.
M. Hort, podpredseda NR SR: (2007-09-19):
Ďalej s faktickou poznámkou je pán poslanec Ľubomír Petrák.
Danko, Andrej, predseda NR SR (2016-12-07):
Ďakujem, pán poslanec. Dávam slovo spravodajkyni, ktorú určil navrhnutý gestorský ústavnoprávny výboru, poslankyni Kataríne Macháčkovej.
T. Bastrnák, poslanec: (2002-12-12):
Predseda Národnej rady Slovenskej republiky rozhodnutím č. 54 z 13. novembra 2002 pridelil Výboru Národnej rady Slovenskej republiky pre zdravotníctvo na prerokovanie do 29. novembra 2002 návrh vlády Slovenskej republiky na odvolanie zástupcu štátu z funkcie členov Správnej rady Všeobecnej zdravotnej poisťovne. Výbor Národnej rady Slovenskej republiky pre zdravotníctvo na svojej 3. schôdzi dňa 28. novembra prerokoval návrh vlády Slovenskej republiky na odvolanie zástupcov štátu z funkcie členov Správnej rady Všeobecnej zdravotnej poisťovne. Predložený návrh vlády posúdil a vyslovil s návrhom vlády Slovenskej republiky súhlas. Podľa § 42 ods. 3 a 4 zákona Národnej rady Slovenskej republiky č. 273/1994 Z. z. v znení neskorších predpisov výbor odporučil Národnej rade Slovenskej republiky odvolať zástupcov štátu pána MUDr. Demeša, Ing. Husárovú, MUDr. Murgaša, MUDr. Zborovjana, Ing. Puhu z funkcie členov Správnej rady Všeobecnej zdravotnej poisťovne. Výbor Národnej rady Slovenskej republiky pre zdravotníctvo odporučil Národnej rade Slovenskej republiky o odvolaní hlasovať verejne a naraz o všetkých. A zároveň mi dovoľte podať správu Výboru Národnej rady Slovenskej republiky pre zdravotníctvo o prerokovaní návrhu vlády Slovenskej republiky na zvolenie zástupcov štátu do funkcie členov Správnej rady Všeobecnej zdravotnej poisťovne. Predseda Národnej rady Slovenskej republiky rozhodnutím č. 80 pridelil Výboru Národnej rady Slovenskej republiky pre zdravotníctvo na prerokovanie návrh vlády Slovenskej republiky na zvolenie zástupcov štátu do funkcie členov Správnej rady Všeobecnej zdravotnej poisťovne. Výbor Národnej rady Slovenskej republiky pre zdravotníctvo rokoval o predloženom návrhu Slovenskej republiky dňa 9. decembra. Výbor konštatoval, že návrh je predložený v súlade s § 42 ods. 3 zákona č. 273/1994 Z. z. v znení neskorších predpisov. Výbor posúdil predložené návrhy na kandidátov, súhlasil s nimi a odporučil Národnej rade Slovenskej republiky podľa § 40 ods. 3 zákona Národnej rady Slovenskej republiky č. 273/1994 Z. z. v znení neskorších predpisov zvoliť zástupcov štátu pána MUDr. Petra Ottingera, Ing. Jána Králika, MUDr. Svätopluka Hlavačku, MUDr. Annu Jauschovú a Ing. Vlastu Feješovú do funkcie členov Správnej rady Všeobecnej zdravotnej poisťovne a o voľbe hlasovať tajne. Pán predsedajúci, ďakujem pekne. Skončil som.
P. Hrušovský, predseda NR SR: (2005-12-14):
(Hlasovanie.) 137 prítomných, 125 za, 9 proti, 3 sa zdržali. Návrh sme schválili. Otváram rozpravu k predloženému vládnemu návrhu zákona. Do rozpravy sa nehlási z prítomných pánov poslancov nik, preto ju vyhlasujem za skončenú. Hlasujeme o vládnom návrhu zákona ako o celku so schválenými pozmeňujúcimi a doplňujúcimi návrhmi. Gestorský výbor odporúča...
M. Číž, podpredseda NR SR: (2006-10-17):
S faktickými poznámkami sa hlásia páni poslanci Kužma a Halecký. Uzatváram možnosť prihlásiť sa s faktickou poznámkou. Nech sa páči, pán poslanec Kužma.
A. Belousovová, podpredsedníčka NR SR: (2009-04-23):
Nech sa páči, pán poslanec, máte slovo.
Ľ. Kaník, minister práce, sociálnych vecí a rodiny SR: (2004-06-17):
Zloženie, zásady činnosti, organizačné a administratívne zabezpečenie činnosti rady vymedzí štatút rady. Vládny návrh zákona neruší hospodárske partnerstvo a sociálne partnerstvo, neruší sociálny dialóg, ale naopak, vláda Slovenskej republiky predpokladá, že novou právnou úpravou sa skvalitní proces hospodárskeho partnerstva a sociálneho partnerstva a postupy konzultácií so sociálnymi partnermi a zároveň sa umožní širšiemu okruhu reprezentatívnych zástupcov zamestnancov a reprezentatívnych zástupcov zamestnávateľov účasť na sociálnom dialógu. Vládnym návrhom zákona sa v čl. 2 mení a dopĺňa zákon č. 2/1991 Zb. o kolektívnom vyjednávaní. Účelom novely je upraviť proces rozšírenia záväznosti kolektívnej zmluvy vyššieho stupňa na zamestnávateľa, ktorý nie je členom zamestnávateľského zväzu, ktorý kolektívnu zmluvu vyššieho stupňa uzavrel len so súhlasom tohto zamestnávateľa, a podrobnejšie upraviť proces uzatvárania kolektívnych zmlúv. Vládny návrh zákona podmieňuje rozšírenie záväznosti kolektívnej zmluvy na zamestnávateľa, ktorý nie je členom zamestnávateľského zväzu, súhlasom tohto zamestnávateľa, pokiaľ tento zamestnávateľ má obdobný predmet činnosti. Vládnym návrhom zákona sa ďalej upravuje proces uzatvárania kolektívnych zmlúv. Vládny návrh zákona je v súlade s ústavou a ďalšími všeobecnými záväznými právnymi predpismi, medzinárodnými zmluvami, Dohovorom Medzinárodnej organizácie práce č. 144 o trojstranných konzultáciách na podporu uplatňovania medzinárodných pracovných noriem, odporúčaním Medzinárodnej organizácie práce č. 91 o kolektívnych zmluvách, s právom Európskeho spoločenstva a s právom Európskej únie. Ďakujem. To je všetko.
K. Tóthová, poslankyňa: (2008-10-28):
Ďalej, to dlhé čítanie tu malo jednu chybu, že nebolo vyvážené. Pokiaľ bol spomínaný Svěchota, malo byť prečítané jeho vyjadrenie na Ústavný súd, kde hovoril, že to boli konšpiračné veci, o ktorých ste čítali. A uviedol, že niektoré jeho vyhlásenia boli vynútené. A dal to aj písomne. V spise Ústavného súdu sa to nachádza, treba si to len pozrieť.
Danko Andrej, podpredseda NR SR (2023-12-15):
Skúste reagovať na pána Gröhlinga.
Laššáková, Jana, podpredsedníčka NR SR (2012-12-06):
Nepoložili ste žiadnu doplňujúcu otázku. Chcete konšt... (Prerušenie vystúpenia ministrom.)
Šeliga, Juraj, podpredseda NR SR (2020-04-23):
Panie poslankyne, páni poslanci, chcem všetkých poprosiť, ktorí ešte nehlasovali a chcú hlasovať, aby využili svoje hlasovacie právo. (Pokračovanie aktu verejného a tajného hlasovania.)
Blaha, Ľuboš, podpredseda NR SR (2024-02-08):
Ďakujem pekne, pani ministerka, a teraz poprosím pána poslanca Lukáša Buža o doplňujúcu otázku, ak má záujem, nech sa páči. (Reakcia pani ministerky: „Ďakujem.“) Tam ste, nie, hej. Ďakujem pekne, som sa pozeral inde. Ešte som sa celkom nezorientoval vo vašich menách, pardon. Teraz poprosím pána ministra spravodlivosti Borisa Suska, ktorý dostal otázku na, od pani poslankyni Márii Kolíkovej v tomto znení: " Pán minister, prečo chcete, aby mladý policajt na obvode, ktorý zistí, že jeho nadriadený berie úplatky, keď si splní svoju zákonnú povinnosť a nahlási to, nebol chránený pred šikanou a vyhadzovom? Nemyslíte si, že kvôli týmto vašim úpravám sa korupcia v Policajnom zbore nebude odhaľovať? Nech sa páči, pán minister, máte slovo.
Pčolinský, Peter, podpredseda NR SR (2023-06-14):
Trojku? S reakciou, trojku, trojku stlač. S reakciou pani poslankyňa Remišová.
Jurinová, Erika, podpredsedníčka NR SR (2015-03-12):
Ďakujem pekne, pán minister. Dávam slovo spoločnej spravodajkyni z výboru pre pôdohospodárstvo a životné prostredie poslankyni Magde Košútovej, aby informovala Národnú radu o výsledku rokovania výborov o tomto návrhu zákona, aby odôvodnila návrh a stanovisko gestorského výboru.
Danko, Andrej, podpredseda NR SR (2023-12-13):
Pán poslanec Sabo.
P. Hrušovský, podpredseda NR SR: (2002-05-28):
(Hlasovanie.) 100 prítomných, 48 za, 26 proti, 23 sa zdržalo, 3 nehlasovali. Návrh sme neschválili. Prosím, ďalší návrh. Pán poslanec, dajte hlasovať o návrhu. V. Oberhauser, poslanec .: Takže dávam hlasovať nasledovne. Odporúčam v súlade s § 73 ods. 3 písm. c) zákona č. 350/1996 Z. z. o rokovacom poriadku Národnej rady Slovenskej republiky prijať uznesenie, aby Národná rada Slovenskej republiky návrh prerokovala v druhom čítaní.
Kollár, Boris, predseda NR SR (2023-06-22):
Pán poslanec Kéry, nech sa páči, máte procedurálny.
Paška, Pavol, predseda NR SR (2012-05-16):
Faktické poznámky páni poslanci Mikloško, Sulík, Jánoš, Matovič, Martvoň, Hlina, Galko a Viskupič. Končím možnosť sa prihlásiť. Pán poslanec Mikloško, predpokladám, že nechcete procedurálny návrh, ale faktickú, nech sa páči.